На основу члана 9. Закона о планском систему Републике Србије (''Службени гласник Републике Србије'', број 30/2018), члана 21 Закона о локалној самоуправи (''Службени гласник Републике Србије'', број 129/2007, 83/2014 - др. закон, 101/2016 – др. закон и 47/2018), члана 4. Уредбе о обавезним елементима плана развоја аутономне покрајине и јединице локалне самоуправе (Службени гласник Републике Србије број 107/2020), члана 21 Статута Града Ниша (''Службени лист Града Ниша'', број 88/2008, 143/2016 и 18/2019) и члана 2 Одлуке о Канцеларији за локални економски развој и пројекте (''Службени лист Града Ниша'', број 39/2017),

Скупштина Града Ниша на седници одржаној\_\_\_\_\_\_\_\_\_донела је

**ОДЛУКУ О ИЗМЕНAMA ОДЛУКЕ**

**О ПРИСТУПАЊУ ИЗРАДИ ПЛАНА РАЗВОЈА ГРАДА НИША**

**ЗА ПЕРИОД ОД 2021 – 2027. ГОДИНЕ**

Члан 1.

 У Одлуци о приступању изради Плана развоја Града Ниша за период од 2021-2027. године („Службени лист Града Ниша“ број 17/20) члан 6. мења се и гласи:

„Члан 6.

Ради спровођења ове Одлуке, образоваће се Координациони тим чији је задатак да координира и надзире процес израде Плана, да разматра План по фазама припреме, стара се о заступању интереса града и пружању информација јавности у процесу израде Плана развоја, и обезбеђивању укључености организационих јединаца градске управе, односно осигуравање несметаног прослеђивања информација од значаја за израду Плана равоја од стране управе ка тематским радним групама.

Koординациони тим чине председник, координатор и чланови тима.

Координациони тим је састављен од представника Скупштине Града Ниша, Градског већа, градских општина, руководиоца кључних организационих јединица управе, одборничких група, саветодавних тела и осталих локалних механизама.

Чланове Координационог тима именује градоначелник својим решењем.

Координационим тимом руководи Градоначелник.

Координациони тим доноси Пословник о раду.“

Члан 2.

Члан 7. мења се и гласи:

 „Члан 7.

Стручне, административне, финансијске и организационе послове за потребе Координационог тима ће обављати Канцеларија за локални економски развој и пројекте.“

 Члан 3.

Чланови 8. и 9. се бришу.

 Члан 4.

Члан 10. постаје члан 8., мења се и гласи:

„Члан 8.

За потребе главних области планирања и спровођења јавних политика релевантних за Град Ниш, формираће се Тематске радне групе за израду Плана, које чине стручњаци из одговарајућих области, да би пружили стручну помоћ у најсложенијим задацима. Тематске радне групе које чине представници Градске управе, стручњаци ангажовани у администрацији, институтима, универзитетима, јавним предузећима, установама, организацијама цивилног друштва, као и остали представници из јавног, приватног, цивилног сектора и научно-истраживачког сектора.

Чланове сваке Тематске радне групе именује Градоначелник, на основу предлога Координационог тима.

Чланови тематских радних група из редова организација цивилног друштва бирају се путем конкурса који реализује Канцеларија за локални економски развој и пројекте, а на основу Смерница за укључивање ОЦД у радне групе за израду предлога докумената јавних политика и нацрта, односно предлога прописа.

Координациони тим усмерава рад тематских радних група.

У рад Тематске радне групе могу бити укључени и страни стручњаци, као стручна и техничка подршка, кроз међународне програме.

Радом сваке посебне Тематске радне групе руководи координатор тематске радне групе.

Задатак Тематских радних група је мапирање планских докумената у оквиру односне теме/области; прикупљање података и информација неопходних за израду Плана у свим фазама процеса; припремa прегледа и анализе постојећег стања у ЈЛС; формулисање приоритета, циљева и мера; подршка у спровођењу ширих консултација односно јавне расправе; припремa ажурних информација о току активности за потребе извештавања Координатора и координационог тима; документовање процеса и обављање других стручних послова по налогу координационог тима. Ближи задаци Тематских радних група биће дефинисани кроз пројектни задатак, који усваја Координациони тим.“

Члан 5.

 Члан 11. постаје члан 9., мења се и гласи:

„Члан 9.

Координациони тим усмерава рад Тематских радних група и пружа подршку Тематским радним групама.“

Члан 6.

Чланови 12, 13, 14, 15. и 16. постају чланови 10,11.,12.,13. и 14.

Члан 7.

Ова Одлука ступа на снагу осмог дана од објављивања у „Службеном листу Града Ниша".

Број:

У Нишу,

СКУПШТИНА ГРАДА НИША

ПРЕДСЕДНИК

Бобан Џунић

**О Б Р А З Л О Ж Е Њ Е**

У Одлуци о приступању изради Плана развоја Града Ниша за период од 2021-2027. године („Службени лист Града Ниша“, број 17/20) мењају се чланови 6., 7, 8. став 5., 9 и 10. који се односе на структуру која је неопходна да би се осмислио и спровео консултативни процес са широм друштвеном заједницом коришћењем иновативних алата партиципативности, који могу довести до убрзане трансформације и спровести амбициозне реформе.

Наведене измене Одлуке о приступању изради Плана развоја Града Ниша за период од 2021-2027. године се врше у складу са Уредбом о обавезним елементима плана развоја аутономне покрајине и јединице локалне самоуправе („Службени гласник РС“, број 107/2020). Наведена Уредба је донета на основу члана 51. став 1. тачка 2. Законом о планском систему („Службени гласник РС“, број 30/18), а у складу са Уредбом о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС“, број 8/19) и Уредбом о методологији за израду средњорочних планова („Службени гласник РС“, број 8/19).

 Начелник

 Канцеларије за локални економски

 развој и пројекте

 Душан Радивојевић